ddrg/super_eurlex huggingface dataset:
FI Euroopan unionin virallinen lehti C 158/20

Kanne 21.4.2008 — Kido Industrial v. SMHV — Amberes (SCORPIONEXO)

(Asia T-152/08)

(2008/C 158/34)

Kannekirjelmän kieli: espanja

Asianosaiset

Kantaja: Kido Industrial Ltd (Seoul, Korean tasavalta) (edustaja: asianajaja M. Mall)

Vastaaja: sisämarkkinoiden harmonisointivirasto (tavaramerkit ja mallit) (SMHV)

Vastapuoli valituslautakunnassa: Amberes, SA

Vaatimukset

— SMHV:n valituslautakunnan päätös N:o R 0287/2007-1 ja väiteosaston päätös N:o B 855 728 on kumottava kokonaisuudessaan

— Amberes on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Yhteisön tavaramerkin hakija: kantaja

Haettu yhteisön tavaramerkki: sanamerkki ”SCORPIONEXO” (hakemusnumero 3.886.249) luokkiin 9 ja 28 kuuluvia tavaroita varten.

Sen tavaramerkki- tai merkkioikeuden haltija, johon väitemenettelyssä on vedottu: Amberes, SA

Tavaramerkki- tai merkkioikeus, johon väitemenettelyssä on vedottu: Espanjalaiset kuviomerkit (N:o 339.142, 499.599, 499.600 ja 339.140) ja kansainväliset kuviomerkit (N:o 206.436 ja 206.437), jotka muodostuvat skorpionin kuvasta ja sanasta ”ESCORPION”, luokkiin 6, 8, 12, 16, 20, 21 ja 28 (espanjalaiset kuviomerkit) ja luokkiin 22, 24, 25 ja 26 (kansainväliset kuviomerkit) kuuluvia tavaroita varten. Espanjalainen sanamerkki ”ESCORPION” (N:o 555.764) luokkaan 25 kuuluvia tavaroita varten. Yhteisön tavaramerkiksi rekisteröity sanamerkki ”ESCORPION” (N:o 778.217) luokkiin 22, 24, 25 ja 26 kuuluvia tavaroita varten.

Väiteosaston ratkaisu: Väiteosasto, joka nojautui yksinomaan aikaisempaan espanjalaiseen kuviomerkkiin N:o 339.142, hyväksyi väitteen luokkiin 9 ja 28 kuuluvien tavaroiden osalta ja hylkäsi rekisteröintihakemuksen kokonaisuudessaan näiden tavaroiden osalta.

Valituslautakunnan ratkaisu: Valitus hylätään.

Kanneperusteet: Yhteisön tavaramerkistä annetun asetuksen (EY) N:o 40/94 8 artiklan 1 kohdan b alakohtaa on sovellettu virheellisesti.
—

On kumottava hankintamenettelyä numero EuropeAid/125671/C/SER/CY, joka koskee sopimuksen nimeltä ”Technical Assistance on Crop Husbandry and Irrigation” tekemistä, koskeva ilmoitus, joka julkaistiin ainoastaan englannin kielellä sivulla http://ec.europa.eu/europaid/tender/data/ 14.12.2007 tai sen tienoilla, ja kyseisen ilmoituksen 5 artikla ja 28 artiklan 2 kohta
—

Ensisijaisesti sisämarkkinoiden harmonisointiviraston ensimmäisen valituslautakunnan 20.11.2007 tekemä päätös on kumottava ja asia on ratkaistava ensimmäisessä valituslautakunnassa esitettyjen vaatimusten mukaisesti eli on todettava, että yhteisön tavaramerkin rekisteröintihakemus N:o 32 540 täyttää edellytykset sen julkaisemiseksi yhteisön tavaramerkkiasetuksen 40 artiklan mukaisesti
—

Riidanalainen päätös on todettava lainvastaiseksi ja se on kumottava, koska siinä katsotaan riidanalainen toimenpide valtiontueksi, vaikka se on lainmukainen jatko vahingonkorvaustoimenpiteelle, jonka Italian valtio on toteuttanut Ternin (ja sen seuraajien) hyväksi korvaukseksi sen sähkölaitosten pakkolunastuksesta vuosina 1962–1963
FI Euroopan unionin virallinen lehti C 92/31

Kanne 23.1.2008 — Quantum v. SMHV — Quantum Corporation (Quantum CORPORATION)

(Asia T-31/08)

(2008/C 92/65)

Kannekirjelmän kieli: englanti

Asianosaiset

Kantaja: Quantum Corp. (San Jose, Yhdysvallat) (edustaja: asianajaja J. Barry)

Vastaaja: sisämarkkinoiden harmonisointivirasto (tavaramerkit ja mallit) (SMHV)

Vastapuoli valituslautakunnassa: Quantum Corporation Ltd (Lefkosia, Kypros)

Vaatimukset

— ensimmäisen valituslautakunnan 17.10.2007 asiassa R 1271/2006-1 tekemä päätös on kumottava

— valitus numero R 1271/2006-1 on hyväksyttävä

— väite numero B 936 288 ja oikeudenkäynnin jatkuminen on sallittava

— SMHV on velvoitettava korvaamaan Quantumille sekä tästä oikeudenkäynnistä että SMHV:ssa käydystä menettelystä aiheutuneet kulut.

Oikeudelliset perusteet ja pääasialliset perustelut

Yhteisön tavaramerkin hakija: Quantum Corporation Limited

Haettu yhteisön tavaramerkki: Yhteisön kuviomerkki, joka muodostuu merkistä ”Q” ja jossa on sanaosat ”QUANTUM CORPORATION” luokkiin 35, 36 ja 42 kuuluvia tavaroita ja palveluita varten — hakemus nro 3 773 355

Sen tavaramerkki- tai merkkioikeuden haltija, johon väitemenettelyssä on vedottu: Kantaja

Tavaramerkki- tai merkkioikeus, johon väitemenettelyssä on vedottu: Kansalliset ja yhteisön sanamerkit ”QUANTUM” luokkaan 9 kuuluvia tavaroita ja palveluita varten ja yhteisön kuviomerkki ”Q” luokkiin 9 ja 42 kuuluvia tavaroita ja palveluita varten

Väiteosaston ratkaisu: Väitteen tutkimatta jättäminen

Valituslautakunnan ratkaisu: Valituksen hylkääminen

Kanneperusteet: Kantaja väittää, että riidanalainen päätös perustuu virheellisiin tietoihin, koska siinä ei oteta huomioon väitteitä koskevia ohjeita ja niiden luonnetta. Lisäksi kantaja väittää, että riidanalaisella päätöksellä loukataan sen perusteltua luottamusta siihen, että väitteitä koskevissa ohjeissa säännelty käytäntö on asiasisällöllisesti virheetön, koska muut mahdolliset väitteentekijät ovat myös voineet luottaa niihin. Lisäksi kantaja väittää, että se saattoi perustellusti luottaa siihen, että ohjeita noudatetaan ja että se saa ”vakiokirjeen 208”, jossa sitä kehotetaan toimittamaan valituksestaan käännös muodollisten vaatimusten täyttämiseksi. Lisäksi kantaja väittää, että SMHV:lle on syntynyt neuvoston asetuksen (EY) N:o 40/94 114 artiklan mukainen vastuu, koska se ei noudattanut velvollisuuksiaan toimittaa ajan tasalla olevia ja tarkkoja ohjeita.
FI Euroopan unionin virallinen lehti C 79/30

Kanne 23.1.2008 — Winzer Pharma v. SMHV — Oftaltech (OFTASIL)

(Asia T-30/08)

(2008/C 79/59)

Kannekirjelmän kieli: saksa

Asianosaiset

Kantaja: Dr. Robert Winzer Pharma GmbH (Berliini, Saksa) (edustaja: Rechtsanwalt S. Schneller)

Vastaaja: sisämarkkinoiden harmonisointivirasto (tavaramerkit ja mallit)

Vastapuoli valituslautakunnassa: Oftaltech, SA (L'Hospitalet de Llobregat, Espanja)

Kantajan vaatimukset

— SMHV:n valituslautakunnan 29.10.2007 tekemä päätös (R 599/2007-2) ja SMHV:n väiteosaston 19.2.2007 tekemä päätös (B 925 554) on kumottava

— yhteisön tavaramerkkiä koskeva hakemus N:o 4 229 274 OFTASIL on hylättävä

— on pidettävä suullinen käsittely

— SMHV on velvoitettava korvaamaan oikeudenkäyntikulut

— toissijaisesti asia on palautettava SMHV:on.

Oikeudelliset perusteet ja pääasialliset perustelut

Yhteisön tavaramerkin hakija: Oftaltech, SA

Haettu yhteisön tavaramerkki: Kuviomerkki OFTASIL luokkaan 5 rekisteröityjä tavaroita varten (hakemus N:o 4 229 274)

Sen tavaramerkki- tai merkkioikeuden haltija, johon väitemenettelyssä on vedottu: Kantaja

Tavaramerkki- tai merkkioikeus, johon väitemenettelyssä on vedottu: Sanamerkki Ophtal luokkiin 5 ja 10 kuuluvia tavaroita varten (yhteisön tavaramerkki N:o 489 948), sanamerkki Ophtal luokkaan 5 kuuluvia tavaroita varten (saksalainen tavaramerkki N:o 800 702) ja sanamerkki OPHTAN luokkiin 5, 29 ja 30 kuuluvia tavaroita varten (saksalainen tavaramerkki N:o 303 349 033)

Väiteosaston ratkaisu: Väitteen hylkääminen

Valituslautakunnan ratkaisu: Valituksen hylkääminen

Kanneperusteet: Asetuksen (EY) N:o 40/94 (1) 8 artiklan 1 kohdan b alakohdan rikkominen ja tämän säännöksen puitteissa sovellettavien sekaannusvaaran arviointia koskevien periaatteiden loukkaaminen

(1) Yhteisön tavaramerkistä 20.12.1993 annettu neuvoston asetus (EY) N:o 40/94 (EYVL 1994, L 11, s. 1).
—

kaikki määräykset, joilla sisämarkkinoiden harmonisointivirasto on velvoittanut kantajan korvaamaan oikeudenkäyntikuluja, on kumottava ja SMHV on velvoitettava korvaamaan kantajan oikeudenkäyntikulut.
FI Euroopan unionin virallinen lehti C 64/48

Kanne 20.12.2007 — Productos Asfálticos v. komissio

(Asia T-495/07)

(2008/C 64/79)

Oikeudenkäyntikieli: espanja

Asianosaiset

Kantaja: Productos Asfálticos (Proas), SA (Madrid, Espanja) (edustajat: asianajajat C. Ferenández Vicién, P. Carmona Botana ja A. Pereda Miquel)

Vastaaja: Euroopan yhteisöjen komissio

Vaatimukset

— komission päätös on kumottava

— toissijaisesti Productos Asfálticosille määrätyn sakon määrää on pienennettävä

— komissio on velvoitettava korvaamaan kaikki oikeudenkäyntikulut.

Oikeudelliset perusteet ja pääasialliset perustelut

Kanne koskee 3.10.2007 tehtyä komission päätöstä K(2007) 4441 lopull. asiassa COMP/38.710 — Betún España. Komissio on todennut riidanalaisessa päätöksessä, että kantaja on muiden yritysten mukana rikkonut EY 81 artiklaa, koska se on osallistunut tiettynä aikana bitumimarkkinoilla sopimuksiin ja yhdenmukaistettuihin menettelytapoihin, jotka muodostuivat markkinoiden jakosopimuksista ja hintasopimuksista. Komissio on määrännyt näiden rikkomisten perusteella kantajalle sakon, josta se on yhteisvastuussa muiden yritysten kanssa.

Vaatimustensa tueksi kantaja väittää ensinnäkin, että komissio on arvioinut tosiseikkoja virheellisesti. Se katsoo tältä osin, että komissio on arvioinut virheellisesti rikkomisen vakavuuden ja kantajan aseman kartellissa erityisesti mitä tulee sen painoarvoon markkinoilla ja sen luonteeseen kartellin kanssajohtajana.

Toiseksi kantaja moittii komissiota siitä, että se on loukannut asiassa sovellettavaa oikeutta. Kantaja väittää, että komissio on loukannut riidanalaisessa päätöksessä yhdenvertaisen kohtelun periaatetta soveltamalla virheellisesti yhteistyöstä annettua vuoden 2002 tiedonantoa (1), se on loukannut hyvän hallinnon periaatetta, koska se ei ole ratkaissut asiaa kohtuullisessa ajassa, ja se on määrännyt sakon, jonka määrä ylittää asetuksessa (EY) N:o 1/2003 (2) vahvistetun rajan loukaten näin suhteellisuusperiaatetta.

Kantaja katsoo myös, että komissio ei ole noudattanut perusteluvelvollisuutta.

(1) Komission tiedonanto sakoista vapauttamisesta ja sakkojen lieventämisestä kartelleja koskevissa asioissa (EYVL 2002, C 45, s. 3).

(2) Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL L 1, s. 1).
—

Komissio on määrättävä toteuttamaan toimenpiteet, jotka ovat tarpeen riidanalaisen päätöksen kumoamisen täytäntöönpanemiseksi EY 233 artiklan mukaisesti, ja komissio on muun muassa määrättävä pyytämään jäsenvaltion toimivaltaisia viranomaisia palauttamaan asianomaiset kansalliset trifluraliinin rekisteröinnit, jotka riidanalaisen päätöksen johdosta on peruutettu, ja pidentämään kaikkia merkityksellisiä määräaikoja siten kuin ensimmäisen oikeusasteen tuomioistuimen tuomion täytäntöönpano edellyttää.
FI Euroopan unionin virallinen lehti C 51/56

Kanne 22.12.2007 — Romania v. Euroopan yhteisöjen komissio

(Asia T-483/07)

(2008/C 51/102)

Oikeudenkäyntikieli: romania

Asianosaiset

Kantaja: Romania (asiamies: asianajaja Aurel Ciobanu-Dordea, avustajinaan Emilia Gane ja Dumitra Mereuță)

Vastaaja: Euroopan yhteisöjen komissio

Vaatimukset

Kantaja vaatii, että ensimmäisen oikeusasteen tuomioistuimen

— on kumottava kasvihuonekaasujen päästöjä vuonna 2007 koskevasta kansallisesta jakosuunnitelmasta 26.10.2007 tehty komission päätös K(2007) 5240 (lopullinen), jonka Romania on antanut tiedoksi Euroopan parlamentin ja neuvoston direktiivin 2003/87/EY mukaisesti ja

— velvoitettava Euroopan yhteisöjen komissio korvaamaan oikeudenkäyntikulut.

Oikeudelliset perusteet ja pääasialliset perustelut

Komissio on riidanalaisessa päätöksessä osittain hylännyt kasvihuonekaasujen päästöjä vuonna 2007 koskevan kansallisen jakosuunnitelman, jonka Romania on antanut tiedoksi direktiivin 2003/87/EY (1) mukaisesti, koska se on alentanut 9 080 765 miljoonaa hiilidioksiditonnia vastaavalla määrällä yhteisön kiintiöstä vuositasolla jaettavia päästöoikeuksia ja todennut, että jaettavissa olevien päästöoikeuksien keskimääräinen vuotuinen kokonaismäärä ei saa ylittää 74 836 235 miljoonaa tonnia.

Kantaja esittää kanteensa tueksi seuraavaa:

— Komissio ei ole noudattanut direktiivin 2003/87/EY 9 artiklan 1 ja 3 kohtaa eikä 11 artiklan 1 kohtaa, koska se on omaa menetelmäänsä käyttäen sitovasti vahvistanut niiden päästöoikeuksien kokonaismäärän, jotka Romania voi jakaa, joten se on ylittänyt toimivaltansa.

— Komissio on soveltanut menetelmää, joka ei ole avoin, määritellessään päästöoikeuksien kokonaismäärän, ja se on näin tehdessään rikkonut sekä direktiivin 2003/87/EY 9 artiklan 3 kohtaa että 9 artiklan 1 kohtaa.

— Soveltaessaan omaa menetelmäänsä komissio on loukannut syrjintäkiellon periaatetta.

— Komissio ei ole noudattanut direktiivin 2003/87/EY 9 artiklan 3 kohtaa eikä EY 253 artiklaa, koska se ei ole riittävästi perustellut päätöstä K(2007) 5240 (lopullinen).

(1) Kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13.10.2003 annettu Euroopan parlamentin ja neuvoston direktiivi 2003/87/EY (EUVL L 275, s. 32).
—

Toisen valituslautakunnan 1.8.2007 asiassa R 782/2000-2 tekemä päätös, joka koskee yhteisön tavaramerkkihakemusta N:o 195 370 ”ARCOL” vastaan tehtyä yhteisön tavaramerkin rekisteröintiin N:o 49 106 ”CAPOL” perustuvaa väitettä, on kumottava
—

tiettyjen tarttuvien spongiformisten enkefalopatioiden ehkäisyä (1), valvontaa ja hävittämistä koskevista säännöistä annetun Euroopan parlamentin ja neuvoston asetuksen (EY) N:o 999/2001 liitteiden I, III, VII ja X muuttamisesta 26.6.2007 (2) annetun komission asetuksen (EY) N:o 727/2007 liitteen 3 kohta on kumottava sikäli kun siinä lisätään kyseisen liitteen VII A lukuun 2.3 kohdan b alakohdan iii alakohta, 2.3 kohdan d alakohta ja 4 kohta.
—

on todettava, ettei asetusta N:o 2580/2001 voida soveltaa kantajaan ja/tai että päätös 2007/445 on kumottava kantajaa koskevilta osin
FI Euroopan unionin virallinen lehti C 155/35

Kanne 8.5.2007 — ThyssenKrupp Liften v. komissio

(Asia T-154/07)

(2007/C 155/64)

Oikeudenkäyntikieli: hollanti

Asianosaiset

Kantaja: ThyssenKrupp Liften BV (Krimpen aan den IJssel, Alankomaat) (edustajat: asianajajat O.W. Brouwer ja A.C.E. Stoffer)

Vastaaja: Euroopan yhteisöjen komissio

Vaatimukset

— riidanalainen päätös on kumottava sikäli kuin se koskee kantajaa

— toissijaisesti on alennettava kantajalle määrättyä sakkoa

— komissio on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Kantaja riitauttaa komission päätöksen K(2007) 512 lopull. (asia COMP/E-1/38.823 — PO/Elevators and escalators).

Kantaja vetoaa kanteensa tueksi niitä perusteita vastaaviin perusteisiin, jotka on esitetty asiassa T-144/07, ThyssenKrupp Liften Ascenseurs vastaan komissio.

Kantaja katsoo lisäksi, että komissio on rikkonut asetuksen 1/2003 (1) 23 artiklan 1 kohtaa ja sakkojen laskentaa koskevia suuntaviivoja (2) sekä loukannut suhteellisuusperiaatetta ja yhdenvertaisuusperiaatetta, koska se on korottanut sakon perusmäärää ehkäiseväksi vaikutukseksi tarkoitetulla 100 %:n kertoimella. Kantaja väittää myös, että komissio on asetuksen 1/2003 23 artiklan 1 kohdan ja sakkojen laskentaa koskevien suuntaviivojen vastaisesti korottanut sakon määrää 50 % toistuvan kilpailusääntöjen rikkomisen vuoksi.

(1) Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL L 1, s. 1).

(2) Komission tiedonanto — Suuntaviivat asetuksen N:o 17 15 artiklan 2 kohdan ja EHTY:n perustamissopimuksen 65 artiklan 5 kohdan mukaisesti määrättävien sakkojen laskennassa (EYVL 1998, C 9, s. 3).
—

Päätös K(2006) 5103, jossa päätetään tehdä rahoitusoikaisut viiteen hankkeeseen, jotka toteutetaan Andalusian alueella, on kumottava kokonaisuudessaan: — Ensimmäisen perusteen hyväksymisestä on seurattava päätöksen osittainen kumoaminen siten, että oikaisujen määrää alennetaan 1 136 320 eurolla. — Toisen perusteen hyväksymisestä on seurattava riidanalaisen päätöksen osittainen kumoaminen siten, että oikaisujen määrää alennetaan 267 746 eurolla tai toissijaisesti laskuvirheen vuoksi 90 186 eurolla. — Kolmannen perusteen hyväksymisestä on seurattava riidanalaisen päätöksen osittainen kumoaminen siten, että oikaisujen määrää alennetaan 76 369 eurolla. — Neljännen perusteen hyväksymisestä on seurattava riidanalaisen päätöksen osittainen kumoaminen siten, että oikaisujen määrää alennetaan 3 264 849 eurolla.
FI Euroopan unionin virallinen lehti C 56/31

Kanne 2.1.2007 — Espanja v. komissio

(Asia T-2/07)

(2007/C 56/61)

Oikeudenkäyntikieli: espanja

Asianosaiset

Kantaja: Espanjan kuningaskunta (asiamies: J. M. Rodríguez Cárcamo)

Vastaaja: Euroopan yhteisöjen komissio

Vaatimukset

— Koheesiorahastosta hankeryhmille nro 2001 ES 16 C PE 050 (Júcarin sadevesialtaan saneeraus 2001 — ryhmä 2) myönnetyn tuen alentamisesta 20.10.2006 tehdyn komission päätöksen C(2006) 5102 kumoaminen,

— komission velvoittaminen korvaamaan oikeudenkäyntikulut.

Oikeudelliset perusteet ja pääasialliset perustelut

Nyt esillä oleva kanne on nostettu koheesiorahastosta hankeryhmille nro 2001 ES 16 C PE 050 (Júcarin sadevesialtaan saneeraus 2001 — ryhmä 2) myönnetyn tuen alentamisesta 20.10.2006 tehdystä komission päätöksestä C(2006) 5102.

Kyseessä on kolme eri hanketta sisältävä ryhmä, jolle myönnettiin 11 266 701 euron suuruinen tuki, jota alennettiin riidanalaisella päätöksellä 1 900 281 eurolla.

Väitteidensä tueksi kantajana oleva valtio vetoaa direktiivin 93/37/ETY (1) virheelliseen ja epäyhdenmukaiseen tulkintaan sekä kokemuskriteerin (30 artiklan 1 ja 2 kohta) että keskihintajärjestelmän (30 artiklan 1 kohta) soveltamisen kannalta.

Kokemuskriteerin, jota ei ole mainittu nimenomaisesti asian kannalta keskeisissä säännöksissä, sisällyttämisestä sopimuksentekokriteereihin todetaan, että yhteisön oikeuden oikeuskäytännössä tunnustetaan tämä mahdollisuus, ja että tämän kriteerin käyttö ei koskaan voisi merkitä yhteisön oikeuden raskasta ja ilmeistä rikkomista, vaan se merkitsee ainoastaan anteeksi annettavaa oikeudellista erehdystä, joka on aiheutunut normin puuttuvasta selkeydestä.

Toisaalta kantajana oleva jäsenvaltio kiistää sen, että keskihintajärjestelmän käyttäminen tarjouskilpailun kohteena olevien hankkeiden taloudellisesti edullisimman tarjouksen analysoinnin yhteydessä loukkaisi yhdenvertaisen kohtelun periaatetta, kun siinä syrjitään liian alhaisia tarjouksia kalliimpiin tarjouksiin nähden.

Toissijaisesti kantaja väittää, että on rikottu asetuksen (EY) N:o 1164/94 (2) liitteessä II olevan H artiklan 2 kohtaa, koska on loukattu luottamuksensuojan ja oikeusvarmuuden periaatetta; konkreettisesti se väittää, että sopimuksen nro 2000/GV/2005 osalta on loukattu suhteellisuusperiaatetta sekä rikottu direktiivin 93/37 19 artiklaa

(1) Julkisia rakennusurakoita koskevien sopimusten tekomenettelyjen yhteensovittamisesta 14.6.1993 annettu neuvoston direktiivi 93/37/ETY (EYVL L 199, 9.8.1993, s. 1).

(2) Koheesiorahastosta 16.5.1994 annettu neuvoston asetus (EY) N:o 1164/94 (EYVL L 130, 25.5.1994, s. 1).
—

EY 81 artiklan mukaisesta menettelystä 13.9.2006 tehty komission päätös (asia nro COMP/38.456 — Bitumi — Alankomaat — K(2006) 4090 lopull.) on kumottava, ainakin siltä osin kuin siinä todetaan, että BAM NBM ja HBG Civiel ovat syyllistyneet EY 81 artiklan rikkomiseen, ja siltä osin kuin siinä määrätään BAM NMB:lle ja HBG Civielille sakkoja ja siltä osin kuin siinä velvoitetaan BAM NMB ja HBG Civiel lopettamaan kyseinen lainsäädännön rikkomisen ja pidättäytymään tulevaisuudessa kaikesta 1 artiklassa tarkoitetusta toiminnasta tai menettelytavasta samoin kuin kaikesta sellaisesta toiminnasta tai menettelytavasta, jolla on sama tai samankaltainen tavoite tai seuraus, ja siltä osin kuin tämä päätös on osoitettu BAM NMB:lle ja HBG Civielille.
FI Euroopan unionin virallinen lehti C 212/41

Kanne 18.7.2006 — FMC Foret v. Euroopan yhteisöjen komissio

(Asia T-191/06)

(2006/C 212/71)

Oikeudenkäyntikieli: englanti

Asianosaiset

Kantaja: FMC Foret S.A. (Sant Cugat del Vallés, Espanja) (edustaja: lakimies M. Seimetz)

Vastaaja: Euroopan yhteisöjen komissio

Vaatimukset

— EY 81 artiklan ja ETA-sopimuksen 53 artiklan mukaisesta menettelystä 3.5.2006 tehty komission päätös K(2006) 1766 lopullinen (asia COMP/F/38.620 — Vetyperoksidi ja perboraatti) on kumottava niiltä osin kuin siinä määrätään kantajan maksettavaksi sakko

— toissijaisesti on alennettava kantajalle määrätyn sakon määrää

— Euroopan yhteisöjen komissio on velvoitettava korvaamaan oikeudenkäyntikulut.

Oikeudelliset perusteet ja pääasialliset perustelut

Kantaja vaatii kanteessaan ensimmäisen oikeusasteen tuomioistuinta kumoamaan kantajaa koskevilta osin asiassa COMP/F/38.620 — Vetyperoksidi ja perboraatti 3.5.2006 tehdyn komission päätöksen K(2006) 1766 lopullinen, jossa komissio katsoi, että asianomaiset yritykset olivat rikkoneet EY 81 artiklan 1 kohtaa ja ETA-sopimuksen 53 artiklaa osallistumalla yhteen jatkettuun rikkomiseen, joka koski vetyperoksidia ja natriumperboraattia ja joka kattoi koko Euroopan talousalueen ja joka perustui pääasiallisesti hintoja ja myyntimääriä koskevien tietojen vaihtamiseen kilpailijoiden välillä, hintasopimuksiin, sopimuksiin tuotantokapasiteetin vähentämisestä Euroopan talousalueella ja kilpailunvastaisten järjestelyjen tarkkailuun.

Kantaja vetoaa sakkojen määrän alentamista koskevien vaatimustensa tueksi pääasiallisesti tapaan, jolla komissio on esittänyt sitä koskevaa näyttöä, ja toiseksi kantajan puolustautumisoikeuksien rikkomiseen.

Kantaja väittää ensinnäkin, ettei komissio ole onnistunut täyttämään näyttöä koskevaa velvoitettaan eikä ole asianmukaisesti arvioinut yhteenliittymän olemassaoloa koskevaa näyttöä. Kantaja arvostelee näin ollen komissiota siitä, että se on tukeutunut sellaisiin yleisiin ja vahvistamattomiin väitteisiin, jotka sisältyvät muiden yritysten toimittamiin leniency-hakemuksiin, huolimatta sen Hearing Officerin epävarmuudesta.

Kantaja toteaa lisäksi, ettei niitä vakuutuksia ja sitä näyttöä, joita se on esittänyt menettelyn eri vaiheissa osoittaakseen väitteiden virheellisyyden, ole kiistetty ennen kuin komissio lopulta hylkäsi ne esittämättä perusteluja.

Kantaja moittii toiseksi komissiota siitä, että se on epäasianmukaisesti jättänyt ilmoittamatta sille tietyn näytön olemassaolosta. Se väittää tältä osin, että siltä on evätty puolustautumisoikeus, koska sille ei ole annettu oikeutta tutustua komission väitetiedoksiantoon toimitettuihin vastauksiin, minkä lisäksi se on omassa vastauksessaan osoittanut, että se oli kieltäytynyt osallistumasta yhteenliittymän toimintaan.

FMC Foret katsoo lopuksi, että komission sille määräämä sakko on liian suuri ja suhteeton sen liikevaihtoon ja siihen täysin passiiviseen osaan nähden, jonka kantaja väittää itsellään olleen kyseisessä yhteenliittymässä.